Rajmund Ondruš

Rajmund Ondruš, SJ (* 15. marec 1929, Popudinské Močidľany, ČSR† 10. apríl 2011, Bratislava, Slovensko) bol slovenský rímskokatolícky kňaz, jezuita, teológ, redaktor, spisovateľ a prekladateľ.

V období komunistického režimu v ČSR bol prenasledovaný a väznený, neskôr žil až do 90. rokov 20. storočia v zahraničí, najmä v Kanade, kde sa publikovaním podieľal na slovenskom kultúrnom a duchovnom živote. Napísal viacero kníh, osobitne životopisy svätých.

16. marca 2024 bola na jeho rodnom dome v Popudinských Močidľanoch  odhalená pamätná tabuľa.

 Životopis 
Narodil sa v roku 1929 v Popudinských Močidľanoch. Pochádzal z robotníckej rodiny. Jeho rodičia Rajmund a Emília, rodená Bezděková sa do Močidlian presťahovali z Moravy. Gymnázium navštevoval na Velehrade, v Trnave a Piešťanoch. Po maturite vstúpil v Ružomberku do Spoločnosti Ježišovej (1947) a o dva roky odišiel študovať filozofiu do Děčína.

Počas štúdií ho v apríli 1950 zastihla likvidácia kláštorov komunistami (akcia K). Bol internovaný v Bohosudove a v Oseku u Duchcova. V rokoch 1950 až 1953 pôsobil v pracovných táboroch a neskôr vo vojenskom stavebníctve. Päť rokov pracoval na Okresnej hygienicko-epidemiologickej stanici v Skalici.

V januári 1960 bol uväznený pre štúdium teológie a odsúdený na tri roky trestu odňatia slobody. V máji 1962 mu však bola udelená amnestia. Po prepustení pracoval ako robotník v Skalici a v Trnave. V novembri 1968 emigroval do Rakúska, kde mohol v Innsbrucku dokončiť štúdium teológie. 6. decembra 1969 kňazskú vysviacku. V júli 1971 odišiel do Talianska, kde dokončil tretiu rehoľnú duchovnú formáciu a 2. februára 1974 zložil profesiu. Od novembra 1971 pracoval ako redaktor a neskôr aj ako vedúci slovenského oddelenia Vatikánskeho rozhlasu (19741978). V decembri 1978 odišiel do Kanady, kde sa sformovala silná komunita slovenských jezuitov v exile. V Kanade pracoval ako korektor, redaktor periodík, spisovateľ vo vydavateľstve Dobrá kniha, ktoré vzniklo z iniciatívy Félixa Litvu.

V júni 1992 sa Ondruš vrátil na Slovensko, do Trnavy, kam sa z Kanady premiestnilo aj vydavateľstvo Dobrá kniha. V rokoch 1993 až 1997 pôsobil vo funkcii zástupcu provinciálneho predstaveného jezuitov v Bratislave. Následne znova pracoval vo vydavateľstve Dobrá kniha. Od januára 2011 prebýval podobne ako mnoho ďalších jezuitov v Senioráte Spoločnosti Ježišovej v Ivanke pri Dunaji. Zomrel v roku 2011 v nemocnici v Bratislave.

 Dielo 
Ťažiskom Ondrušovej činnosti v jezuitskom ráde bola publicistická práca. Jeho články vychádzali najmä v časopisoch Slovenské hlasy z Ríma, Diakonia a v kalendári Jednoty v USA. Po príchode do jezuitskej misie v Kanade prevzal v rámci vydavateľstva Dobrá kniha redigovanie revue Echo (19791985), mesačníka Posol (19851990), ročenky Slovenskí jezuiti v Kanade (19791980) a redakciu Nuntii-Zvestí slovenských jezuitov vo svete i doma (19801990). Neskôr na Slovensku viedol časopis Viera a život (19921995).

Odborne sa venoval cirkevnohistorickej tematike, zvlášť potom cirkevným osobnostiam, jubileám, výročiam, ale aj najvýznamnejším aktuálnym udalostiam v cirkvi. Písal tiež preklady a komentáre nových cirkevných dokumentov či duchovné úvahy. V rokoch 1996 až 1998 bol tiež poverený prekladaním a knižným vydaním základných rehoľných dokumentov.
+KnihyDieloRok vyd.Blízki Bohu i ľuďom1981Blízki Bohu i ľuďom1982Dosiahli cieľ1984Blízki Bohu i ľuďom 3.1984Dosiahli cieľ1985Košickí mučenici1985Blízki Bohu a ľuďom1991Rytier a reformátor1991Košickí mučenici1994Blízki k Bohu i ľudom 51995Blízki Bohu i ľudom 41996Keď zlyhajú všetky zmysly1998Svätí a blahoslavení jezuitskej rehole2002Životopis sv. Ignáca Loyolského2003Slovenskí jezuiti v Kanade2006V teba, Pane, som dúfal 2008Z Černovej do Žiliny. Životné osudy P. Vendelína Javorku SJ2008Keď zlyhajú všetky zmysly2008Košickí mučenici2019

 Referencie 

 Ďalšia literatúra 


Kategória:Osobnosti z Popudinských Močidlian
Kategória:Slovenskí rímskokatolícki kňazi
Kategória:Slovenskí jezuiti
Kategória:Slovenskí náboženskí spisovatelia
Kategória:Slovenskí redaktori periodík
Kategória:Slovenskí prekladatelia
Kategória:Slovenskí emigranti a exulanti
Kategória:Politickí väzni komunistického režimu v Česko-Slovensku